Pediculus humanus L. et trophi ejus. 


Lusen og dens Muncddele. 
Af 
"Fr. Meinert. 


Som bekjendt, forstod Linné ved Pediculus humanus 
den paa Mennesket (eller nærmere paa Europæerne, 
eller endnu nærmere paa Svenskerne) snvltende Lus, 
Pediculus, hvad enten den holder sig til Menneskets 
Hoved eller Krop, og det var forst De Geer, som 
sondrede den i 2 Arter, Pediculus capitis og P. corporis. 
Denne Sondring vandt snart saa megen Indgang, at man 
vel kan sige, at i de sidste Hundrede Aar har der ikke 
blot i Videnskaben været 2, som det antages, vel son- 
drede Arter af Lus, nemlig Pediculus capitis og P. vesti- 
menti (det sidste Navn, som skyldes Leach, afløste senere 
De Geers tilsvarende Navn P. corporis), men ogsaa i 
den populære Bevidsthed har man skjelnet mellem Hoved- 
lusen og Kroplusen, naturligviis uden smaalig Hensyn- 
tagen til virkelige Artscharakterer, men blot regnende 
efter det forskjellige Opholdssted og Virksomhedsgjen- 
standen, Menneskets Hoved og sammes Krop. 

En tredie europæisk Art fra Mennesket, Pediculus 
tabeseentium Alt, kunne vi foreløbigt lade ude af Be- 
tragtning. 

Saavel Linné som De Geer, ligesom ogsaa de fleste 
Naturforskere saavel før som efter dem, havde, som 
sagt, kun Europæernes Snyltedyr for Øje, men efter- 
haanden som ogsaa andre Menneskeracer bleve under- 
søgte med Hensyn til deres Snyltedyr, kom det Spørgs- 
maal frem, om den Forskjellighed, som man fandt hos 
disse Snyltedvr ligeoverfor Europæernes berettigede 
til Opstillingen af særegne Arter eller ikke, og dette 
Spørgsmaal blev saa meget mere omdisputeret, som man 
herfra vilde hente Argumenter for eller imod de for- 
skjellige Menneskeracers Artsberettigelse 9: vare Lusene 
gode Arter, maatte Menneskeracerne vel ogsaa være det; 
man jevnfore navnlig Murrav., »On the pedieuli infesting 
the different races of man,« Trans. Roy. Soc. Edingb. 
1860. T. 22. P. 3. p. 567—78. tab. XXIX—XXX. For 
Øjeblikket synes den Anskuelse at være den fremherskende, 
at der kun kan være Tale om forskjellige Racer af Lus 
paa de f rskjellige Racer af Mennesker, og hertil kan 
jeg da ogsaa slutte mig, idet jeg dog tillige maa be- 
mærke, at man for Ikkeeuropæernes Vedkommende som 
oftest kun har tænkt paa den Art eller Form, som skulde 
svare til Europæernes Hovedlus. løvrigt vilde det være 
interessant at faae undersøgt, om Menneskeracer. som 
gaae uden Klæder, vestimentum, ogsaa have deres P. 
vestimenti. 

Hvad der har bragt mig ind paa denne Artsunder- 
søgelse er en Række Bestemmelser af grønlandske In- 
sekter, hvorved det blandt andet blev nødvendigt forst 
al klare Artsbegreberne Pediculus capiti og P. vesti- 
menti og dernæst Forskjelligheden af de gronlandske Lus 
indbyrdes og deres Modssetning til de europæiske. Det 
forste Indtryk, jeg fik ved Undersøgelsen af en Række 

Individer af de to europæske Former var det, at der 
ingen konstant Forskjel var tilstede; thi vel var det meget 
let, naar man tog 2 veludprægede Former, som det 
hedder, for sig at finde meer end tilstrækkelig Forskjel, 
men mellem disse veludprægede Former fandtes der 
Mellem- eller Overgangsformer i talløse Nuanceringer, 
saa at Arterne for mig gik over i hinanden. 

Herefter raadspurgte jeg da andre Naturforskere, 
som havde behandlet de samme Dyr, og saae ogsaa saa- 
ledes efter, hvad Schiódte i sin bekjendte Afhandling 
»Ptirniaasis og Mundens Bygning hos Pedieulus,« Naturh. 
Tidsskr. 8. R. 3. B. p. 48—69 havde sagt om dette 
Spørgsmaal. Jeg fandt da, at Sehiódte i en Fodnote, 
l. e. p. 59—60, debatterer Sagen, og siger saaledes: 
»^De Marker, de Geer angav, gaae siden hans Tid uden 
Forandring eller væsentlig Tilsetning gjennem alle Skrifter, 
baade Haandboger og særlige Afhandlinger. Det er der- 
for paa Tide at gjøre opmærksom paa, at de ikke 
blot ere utilstrekkelige, men tillige vild- 
ledende, saa at Ingen vil være istand til at bestemme 
efter Diagnoserne hos Latreille, Simon, Burmeister, Ger- 
vals . . . og det falder vanskeligt at fastsætte skarpe 
Skjelnemaerker,« og da Sehiódte ikke veed at (inde andre 
og bedre, virkelige, distinkte Skjelnemserker, men kun 
taler paa en vag Maade om visse andre Forskjelligheder, 
saa synes det mig, at Schiödtes Premisser maatte have 
fort til den Conclusion: altsaa ere de to saakaldte Arter, 
P. eapitis og P. vestimenti, kun een Art. Men denne 
Slutning har Sehiódte ikke draget (maaskee har han ikke 
rel vovet det), og saaledes taler han endnu i Slutningen 
af Noten om Arternes Definition. 

Men Scehiódtes Betznkeligheder ved de opstillede 
Charaeterer synes ikke at have gjort nogen Virkning 
(rimeligviis ere de ganske overseete), og saaledes see vi 
endnu Piaget, »Les Pediculines» (1880). p. 623. opføre 

som en Slags Diagnose for P. vestimenti: »Celte espéce, 
trés-semblable à la précédente (9: P. capitis, s'en di- 
stingue cependant par des dimensions plus considérables, 
par la forme de la tête, la longueur des antennes, l'ap- 
platissement des segments au bord delabd.,la présence 
à labd. de tåches distinctes et l'absence de poils«. Pia- 
get giver ogsaa eu Afbildning saavel af P. capitis som 
P. vestimenti, Tab. I. f. 20g 3, men desværre er det de 
to forskjellige Kjon, som afbildes, nemlig Hunnen af P. 
capitis og Hannen af P. vestimenti. 

Herefter tog jeg atter mine Undersøgelser op og 
gjennemgik atter saavel lyse som mørke Former, og jeg 
skal nu bemærke følgende. Hvad Størrelsen angaaer, 
har jeg fundet den største Længde hos nogle af de lyse 
Individer, men Forskjellen var idet Hele taget kun ringe, 
og mange fuldvoxne mørke Individer vare ligesaa store 
eller endogsaa lidt større end mange af de fuldvoxne 
lyse. — Paa Hovedets Form eller dettes Længde- og 
Bredeforhold har jeg ingen Forskjel kunnet finde — 
Antennerne har jeg vel gjennemgaaende fundet længere 
og tyndere hos de lyse I. end hos de mørke; men her- 
til er at mærke, at denne Længdeforskjel væsentlig frem- 
kom derved, at Leddene hos de lyse vare mere indtrukne; 
hos begge Former var 2det Led uden Sammenligning 
det længste. — De lyse I. vare som oftest noget mere 
hvælvede paa Midten med smallere, mere sammentrykte 
Bugrande, men dette Forhold stod i Forbindelse med 
eller i Afhængighed til et andet Forhold, nemlig den 
mørke Farves mer eller, mindre Fremtræden langs Krop- 
pens Sider. Dette sidste Forhold maae vi her gaae lidt 
nærmere ind paa, saa meget mere som det er det væsent- 
lige Skjelnemærke mellem de to Former eller Arter, 
saaledes som disse oprindeligt characteriseredes og endnu 
i Almindelighed opfattes. Den morke, brune eller næsten 
sortebrune Farve, som hos de fleste voxne, for P. capitis 

antagne Individer, findes langs Hovedets og Kroppens 
Sider som en bred, bølget, meer eller mindre brudt Linie, 
skyldes en rigelig Chitinafleiring og hermed forbunden 
Farveafsondring. Den forekommer allerede hos meget 
unge Ll. men ligesom Mægtigheden af  Chitinlaget 
eller Chitinfortykkelsen tager til, voxer ogsaa den brune 
Farve 1 Intensitet, og det er da ogsaa ganske sikkert, 
at gjennemgaaende er Chitinfortykkelsen storst og Farven 
morkest paa de fra Menneskets Hoved stammende lL., 
men ligesaa sikkert er det ogsaa, at Fortykkelsen altid 
findes hos Kroppens Beboere, og at Farven ofte er mork 
og meget intensiv, ja næsten ligesaa intensiv som hos 
Hovedlus af samme Størrelse. Siderandenes Tykkelse 
afhænger af Chitinafleiringen, ligesom ogsaa Bagkroppens 
Indskjreringer herved træde tydeligere frem, og Konturerne 
blive skarpere. — Bestemte Pletter har jeg ikke fore- 
fundet hos danske I. af P, humanus, derimod har jeg 
seet, at der hos Hannen oftest udvikler sig en fortil dob- 
belt, bagtil enkelt smal Chitinliste tværs over Bagkrop- 
leddenes Rygskinner, medens der hos Hunnen undertiden 
træffes et helt Skjold eller Panser af meget smalle, svage 
Chitinlister løbende paatværs af de samme Rygskinner. 
Hvad endelig Tilsiedeværelse eller Mangel af Haar an- 
gaaer, da maa jeg betragte Tilstedeværelsen (som oftest en 3 
Rækker, hver med en Snees Haar, paa hver Skinne) som 
Regel saavel hos lyse som hos mørke Former; dog 
kunne disse Haar ogsaa mangle, og hos to L, som jeg 
undersøgte samtidigt (en meget stor Hun næsten uden 
Spor af morke Siderande — altsaa en P. vestimenti autt. 
— og en noget mindre Hun, meget mørkrandet — altsaa 
en P. capitis autt.) fandtes den første at have sin nor- 
male Haarklædning, medens den anden fuldkomment 
manglede Haar. 

Herefter maa jeg ansee alle de opstillede Årtscharak- 
terer for uconstante, og da jeg heller ikke har kunnet 

finde andre, mere constante (jeg har saaledes sammen- 
lignet Bygningen af Penis, som man hos forskjellige 
andre Insekter for Øjeblikket saa stærkt drager frem 
for nærstaaende Arter), maa jeg betragte disse to saa- 
kaldte Arter kun som Racer eller Varieteter, eller knap 
det engang; thi mangen Race og mangen Varietet er 
dog langt mere constant end Lusens forskjellige Former. 

Jeg maa her gjore opmærksom paa, at Lusene 
ligesaa godt ere Husdyr som Duer, Hunde, Heste og 
Køer, og ere de end ikke elskede i samme Grad som 
de her nævnte Dyr, saa ere de dog langt mere udbredte 
og mange flere Menneskers Fæller, og den Bøielighed, 
som de her nævnte Hvirveldyr-Arter vise, og som maaskee 
just har betinget deres Evne til at blive Husdyr, kan 
vistnok ogsaa tilskrives Lusene, og saameget er sikkert, 
at der er tusinde Gange mindre Forskjel paa den lyseste 
og største »Kroplus« og den mindste og mørkeste »Hoved- 
lus« end paa en Mynde og en Buldogge, en Percheron- 
Arbeidshest og en Olands-Kleppert, en Angler-Ko og en 
Hede-Ko, eller en Kropdue og en Mæfik. Hvor minder 
ikke Nitzsehs Afbilding af en Kroplus (Giebel, Insecta 
epizoa, T. L f. 5.) om en saadan opsvulmet Kropdue; 
men det er nu ogsaa saa. at selvsamme Tegning har 
gjort megen Skade, idet Burmeister, da han i sin for- 
træffelige Haandbog kom til Lusene, uden videre lagde 
Nitzschs efterladte Tegninger til Grund og henviste til 
disse hans Forgjaengers uudgivne Arbejder (og Bur- 
meisters Autoritet har med Rette altid været stor), om 
det end maa hjælpe eller allerede have hjulpet, at Nitzchs 
legninger nu ere blevne publieerede af Gibel, og det 
saa har vist sig, at de meget langt fra alle, og da navn- 
lig ikke den af »Kroplusen«, ere ulastelige. Hvad selve 
Afbildningen angaaer, tor jeg vel ikke nægte, at Nitzsch 
mulig har havt en lignende Skabning for sig, men uhel- 


64 


digt er det i ethvert Tilfælde at afbilde en Vanskabning 
og lade den gjælde for Artstype. 

Det næste Spørgsmaal vi skulle undersoge, er det, 
hvorledes forholder det sig med de forskjellige Menneske- 
acers Lus, og her ville vi da forst betragte Gronlæn- 
dernes lidt. Otto Fabricius er vel den første Natur- 
forsker, som har behandlet Pediculus humanus fra Ikke- 
europæere fra et zoologisk Standpunkt, og i sin for- 
træffelige Bog, Fauna groenlandica (1780), p. 215, siger 
han om P. humanus: »Videtur groenlandicus esse varie- 
tas: eolorem enim habet plerumque rubro-fuscum, forsi- 
ian de sanguine obseuriore incolarum.«  lovrigt siger 
han om den: »Habitat copiosissimeincapite vestimentisque 
Groenlandorum,« og sandsvnligt er det, at hans »ple- 
rumque« i første Citat navnlig skyldes Hensynet til 
»Hovedlusen«, der ogsaa er lettere at skaffe tilveje. 
Fabricius har altsaa ogsaa hos Grønlænderne seet saavel 
en »Hovedlus« som en «Kroplus« (dog er det knap rime- 
ligt, at han har undersogt dem nærmere og anstillet en 
nærmere Sammenligning), og jeg maatte ogsaa under. 
søge begge Former af de grønlandske Lus. Paa Museet 
havdes der en stor Mængde saavel af »Pediculus capitis 
Groenlandorum« som af »Pediculus vestimenti Groen 
landorum«, men den samme Overgang, som jeg havde 
fundet mellem de danske Former, fandt jeg her mellem 
de grønlandske; saare mange Individer kunde lige godt 
henregnes til den ene Form som til den anden: og efter 
al Rimelighed ere de forst blevne skilte ad i Kjøbenhavn. 
Det blev mig derfor af Vigtighed at have sikre Kilder 
for begge Former, og jeg er Hr. Cand. Lundbeck tak- 
nemlig for, at han har holdt de Lus sondrede, som 
Gronlænderne afleverede ham, tagne under hans Opsyn 
fra Hovedet og fra Kroppen. Ved umiddelbart, under 
samme Dæksglas, at sammenligne en gronlandsk »Hoved- 
lus« med en grønlandsk »Kroplus« har jeg fundet accurat 

den samme Forskjel som mellem de tilsvarende danske 
Former ə: den grønlandske »Hovedlus« er stærkere 
chitiniseret og af mørkere Farve saavel med Hensyn til 
Siderandene som det øvrige Hudskelet, samt af en lidt 
ringere Størrelse end den grønlandske »Kroplus«. Der- 
næst sammenlignede jeg de grønlandske og de danske 
Lus af begge Former, »Hovedlus« med »Hovedlus« og 
»Kroplus« med »Kroplus«, men heller ikke mellem dem 
var der nogen Artsforskjel tilstede, kun vare de grøn- 
landske Lus gjennemgaaende lidt mindre og lidt mor- 
kere end de danske. og der bliver saaledes en jævn 
Overgang fra de storste og lvseste danske »Kroplus« 
til de mindste og morkeste gronlandske »Hovedlus«; vi 
faae to paralelle Rækker, af hvilke de grønlandske 
have et Forspring i mørk og stærk Chitinisering. de 
danske i Storrelse. 

Jeg kjender ikke Lus fra andre Menneskeracer end 
Europæerne og Grønlænderne, og maa forøvrigt henvise 
til Murrays forhen citerede Arbejde om Lusene. Murray 
beskriver Lus fra 15 forskjellige Menneskeracer og af 
bilder et Forbeen og en Antenne af de fleste af disse, 
ofte (hvad navnlig Forbenene anzaaer) baade af Han og 
Hun. En væsentlig Mangel ved denne Afhandling er 
det, at med Undtagelse af de europæiske Lus, skjelnes 
der ikke i Texten mellem »Hovedlus^ og »Kroplus«, 
hvorimod næsten alle Afbildninger angives at tilhøre de 
forskjellige »Hovedlus«; kun 3 af Afbildningerne be- 
tegnes som tilhørende »Kroplusen«. Gaa vi nu de to 
Rækker Afbildninger af Forbeen og Antenner efter, see vi 
vistnok en meget stor Forskjel mellem Endepunkterne; 
men iovrigt er der den fuldkomneste og jevneste Over- 
gang, saaledes som vi kjende den fra Studiet af de euro- 
pæiske Lus, hos hvilke de nævnte Organer i den senere 
lid have tabt al Betydning for Artscharacteristiken. 
Tegningerne ere desuden alle saa lose, og Contourerne 

saa ubestemte og manglende den for Arthropoderne ellers 
saa charaeteristiske Fasthed og Skarphed, at de alene 
derved vække Mistanke mod deres systematiske Be- 
tydning. Murrays Characteristik af de forskjellige Former 
bestaaer iøvrigt kun af en Beskrivelse af Hannens (sjel- 
dent tillige af Hunnens) Forbeen, og en Farveangivelse 
af Dyret; i Texten er der ikke taget Hensyn til Anten- 
nerne, om de end for største Delen ere afbildede. 

Murray erklærer selv, l. c. p. 567, at han er kommet 
ind paa denne Undersogelse ved de amerikanske Ethno- 
logers Paastande om Menneskeracernes specifiske Betydning 
eller Benzegtelsen af disse Paastande, men han nodes i Slut- 
ningen af sin Afhandling til den Erklæring, at Sporgsmaalet 
egentlig ikke er fremmet ved hans Undersøgelse: »To at- 
tempt to draw any deductions from these differences in the 
Pedieuli, would therefore, at it appears to me, be some- 
thing very like to begging the whole question«, l. c. p. 
573. Hvis Nutidens Ethnologer stode paa det gamle 
zoologiske Standpunkt: at alle nulevende Arter vare 
skabte samtidigt, da kunde man vel forstaae, at det 
maatte have den hojeste Interesse for dem, om Zoologerne 
kunde for deres Vedkommende afgjore, om de forskjellige 
Lus vare gode Arter eller ikke. I forste Tilfælde maatte 
der vel vere skabt ligesaa mange Menneskearter, som 
der kunde vises at være forskjellige »Hovedlus« (eller 
»Kroplus«), og hver Menneskeart maatte vel saa strax 
have faaet en eller to Arter Lus i Tilgift, foruden andre 
skjonne Dyr, som Ptirius pubis, Pulex irritans ete. ete. 
Paa Basis af Artsbegreberne P. capitis og P. vestimenti 
kunde der dernæst opstilles mange sindrige Hypotheser, 
om de forskjellige Menneskearter oprindeligt havde baaret 
Klæder eller ikke. 

Jeg troer nu ikke, at Spørgsmaalet om Menneskenes 
Arter eller Racer, hvor stor zoologisk Betydning det end 
har, vil kunne løses ad den Vej, men ligesom jeg an- 

tager, at Menneskeracerne falde indenfor de Grænser, 
som man ellers i Zoologien trækker for Artens Begræns- 
ning, saaledes troer jeg ogsaa, at de forskjellige Luse- 
former gjør det, og jeg mener, at der fra »Hovedlusene«, 
som Grundracer, har udviklet sig en paralellobende 
Række af »Kroplus«, idet de forandrede Bundforhold, 
som den beklædte Menneskekrop har afgivet for Lusen, 
har frembragt eller udviklet en svagere, mere blodagtig 
Form eller Race. Kort sagt, jeg antager, at Forskjellen 
mellem de forskjellige Racer af »Hovedlus« og mellem 
»Hovedlus« og »Kroplus« indbyrdes er ringere end den, 
man ellers i Dyreriget antager at bestaae mellem nær- 
staaende Arter. 

Efter saaledes at have givet en længere Fremstilling 
af Pediculus humanus og dennes to Hovedracer, P. cor- 
poris og P. vestimenti, kan jeg fatte mig kortere om 
den tredie paa Mennesket levende Pediculus, den af Alt, 
»De phthiriasi«, 1824. Diss., opstillede P. tabescentium. 

Afhandlingen horer til den sletteste Art af Disserta- 
tioner, og den medfolgende Tavle (Kvart) viser heller 
intet indtrengende Studium. Af Tavlens 5 Figurer frem- 
stiller den anden og tredie Ped. capitis og Ped. vesti- 
menti og den fjerde den nye Art, Ped. tabescentium; de 
2 førstnævnte Figurer ere meget slette, og den sidste har 
et kun meget lidet vindende Udseende. Hvis vi alene 
holdt vs til nævnte Afbildning, var der dog ikke noget 
Sporgsmaal om, at den nye Form med det store, næsten 
quadratiske, stærkt sondrede Thorax, med de tre Led i 
Benet og med de fastvoxne Kløer var en udmærket ny 
Art eller rettere Slægt, men vi tor trøstigt gaae ud fra, 
at Afvigelserne fra de gamle Pediculi væsentlig skyldes 
Kunstneren, Hr Wild, som har tegnet den for Forfatteren, 
der iovrigt hverken i Diagnosen eller den yderligere Be- 
skrivelse tager Hensyn til disse Forskjelligheder. Dia- 
gnosen lyder saaledes, l.c.p.7: »Ped. tabescentium, 

thorace trapezoideo, abdomine latitudine thoracis ovato 
ad latera repando apicem versus sinuato-angustato in- 
tegro, eorpore depresso pallido.« Som det let sees, er 
den meget lidet tilfredsstillende, i intet væsentlig af 
vigende fra den af Alt for P. vestimenti givne Diagnose. 
Det er vistnok Hensynet til den meget problematiske 
Sygdom, Lusesygen, og denne Sygdoms ligesaa proble- 
matiske Opstaaen, som har bragt Alt til at opstille og 
benævne Arten. I den folgende Tid troede dog endnu 
Burmeister i Handbuch der Entomologie 2. B. (1835) paa 
Sygdommen og vel derfor ogsaa paa Arten, men giver 
en langt bedre Diagnose paa denne. Hans Diagnose, der 
vistnok væsentlig er gjort efter Alts Afbilding og dennes 
yderligere Beskrivelse, lyder, l. e. p. 60. saaledes: »Dilute- 
flavus, eapite rotundo. antennis longioribus, thorace 
majori quadrato. abdominis segmentis haud constrictis, 
marginibus quadrisetis. Long. 11/,'*. Dog nutildags troer 
Ingen hverken paa Lusesyge eller P. tabescentium. 

En fjerde Art er endeligt opstillet af I. C. Fabricius, 
der, saavidt jeg veed, er den eneste Forfatter, som har 
opstillet en egen Art af Lus fra ikkeeuropziske Menneske- 
racer. I Systema Antliatorum, 1805, p. 340, opstiller 
han en Pedieutus Nigritarum med folgende Diagnose: 
>P. eapite triangulo ater, corpore rugoso.« Original- 
exemplaret maa i sin Tid have været i den Tonder-Lund- 
Sehestedtske Insektsamling, men er nu forsvundet. Af 
Diagnosen og navnlig af den korte, yderligere Beskrivelse 
sees det at have været en lille, mørk, rynket Pediculus; 
men der er Intet til Hinder for, at det kun har været 
en mork Varietet, som her beskrives. Fabricius havde 
ikke og kunde heller ikke efter sin Tid have et saa 
udviklet Artsbegreb som Nutidens Zoologer. 


Et andet Sporgsmaal, som jeg med det samme blev 
fort ind paa, var den systematiske Stilling af Lusen, 

hvorved navnlig Mundens Bygning og Tydning blev 
mig vigtig. 

Det er vel saa, at den gamle Strid om disse Dyrs 
Mundbygning, med Nitzsch, Burmeister, tildeels Landois, 
Schiddte og V. Graber paa den ene Side og Erichson 
og Simon paa den anden, synes at være afgjort til fuld- 
stændig Seir for den af de først nævnte Naturforskere 
antagne Bygning af Lusens Snabel som sammensat af 
Insekternes sædvanlige Munddele og med Forkastelse af 
ydre Kindbakker og Palper, samt som Følge heraf Op- 
givelse af Lusenes Særstilling som egen Orden (Siphun- 
culata) — men denne Homologiseren af dybt indføjede, 
af Svælget omsluttede Organer med de ordinære, til den 
udvendige Side af Hovedets Metamerer tilleddede Mund- 
lemmer forekom mig meget betænkelig, ja Schiódtes 
Antagelse, at et Par Mundlemmer skulde kunne voxe 
sammen 1 deres distale Ende og saaledes danne et 
sluttet Ror, forekom mig helt umulig, og jeg besluttede 
derfor at underkaste Lusenes Munddele en nærmere 
Undersogelse. Af det Følgende vil det fremgaae, at jeg 
ikke blot har fundet min Tvivl om Tydningens Rigtighed 
bekræftet, men at jeg ogsaa er kommet til en heelt ny 
Opfattelse af selve Munddelenes Bygning, og at jeg ende- 
lig som Folge heraf har troet atter at maatte fjerne 
Lusene fra Hemipterernes eller Tægernes Orden, hvor 
man nu sædvanligvis stiller dem hen, og atter danne en 
egen Orden af dem. 

Til mine Undersøgelser valgte jeg Svinets Lus, Hæma- 
topinus urius Nitzsch (= Pediculus suis L.) som ved 
sin noget betydeligere Størrelse frembyder mindre Vanske- 
lighed end Pediculus humanus L., og jeg agtede det kun 
ringe, at jeg af denne Art kun havde Spiritus-Exemplarer, 
da jeg anscer Spiritus-Materiale for i de fleste Maader 
at være mere bekvemt end friske Dyr til at anstille 
Undersøgelser paa, hvor det, som her, navnligt gjælder 

chitiniserede Organer, deres Leje og Museulatur. Den 
almindelige Maade, hvorpaa jeg begyndte mine Under- 
sogelser, var den, at jeg med en Steernaal bortskar Hove- 
dets Sidepartier med Øjne og Antenner. Ved denne 
Operation, som næsten altid lykkedes, skaffedes der let 
Adgang til at udtage hele Svælgpartiet i Sammenhæng 
og med storste Delen af Musculaturen. Det saaledes 
udtagne Svælg er meget langstrakt, da det rækker fra 
Hovedets Forende bagud til dettes Bagrand, men er i 
Forhold til sin Længde meget smalt; det falder i 2 Hoved- 
dele: en forreste, hojere liggende, stærkere chitiniseret Deel, 
Epipharynx,og en bageste, lavere liggende, svagere chi- 
tiniseret Deel, Hypopharynx. Paa Tavle I. fig. 1 har jeg 
fremstillet Svælgpartiet, seet fra Siden, og det vil deraf frem- 
gaae, hvorledes, naar Munddelene ere i Hvile, Epipharynx 
Forende med Krogene begynder lige bag Hovedets For- 
ende, og idet det følger Undersiden af Hovedets Ryg- 
flade, naaer lidt forbi dettes Midte, medens Hypopharynx 
med Snabelen, hvilken sidste paa Tegningen er frem- 
stillet noget tilbagetrukket eller rettere bugtet, naaer fra 
Hovedets Førende omtrent dobbelt saa langt tilbage som 
Epipharynx (nemlig til Hovedets Bagrand). 

Begge disse Hoveddele af Pharynx i deres Sammen- 
hæng finder jeg ikke fremstillet af nogen tidligere 
Forfatter, men Burmeister, hvis Arbejde forekommer 
mig uden Sammenligning at være det bedste af de 
ældre, her concurrerende Forfatteres Fremstilling, har 
givet en smuk. omend langtfra udtømmende Afbildning 
af Hypopharynx med Snabelen i Linnæa entom., l. c., 
Tab. I. fig. 6, medens Epipharynx kun findes antydet 
paa hans Fig. 1 og 5 som en smal, langstrakt Plade 
i Hovedets Midtlinie bag Mundkrogene. 

Belraste vi først. Epipharynx, Tavi I, fig. 1l. 2. 9., 
ville vi see, at den falder i 3 bag hverandre liggende 
Dele. Den forreste Deel, fig. 2. a, bestaaer af korte, stærke, 
men stumpe, tæt stillede Knuder eller Kroge, som ere 

ordnede i 3--4 Smaarækker og ved en lysere Som ere 
skilte fra Ephipharynx' følgende Parti. Muligviis burde 
denne Samling Knuder snarere henregnes til Hudskelettet, 
idet de sidde udvendigt paa den Hud, som forbinder 
Forranden af Epipharynx' Hoveddeel med Forenden af 
Hovedets Overside, og i Hvile ligge de i den Grube eller 
Fold, som dannes her. Naar Epipharynx skydes frem, 
skydes ogsaa Krogene ud, forst ligefrem, men snart 
væltes de om, idet de slæbes med af Pharynx; en Muskel, 
hvis Sene er aftegnet paa fig. 2 b, hjælper til denne Omvaelt- 
ning og til at fæste dem i den Hudpore paa Vaertdyret, hvori 
Lusen har skudt sine Munddele ind. — Epipharynx 
Hoveddeel. fig. 1 a og 2 a, bestaaer af en langstrakt, 
stærkt hvælvet eller bøjet Chitinplade, hvis Underside 
langs Midtlinien danner en nedadtil aaben Halvrende, 
som danner den ene Halvdeel eller Loftet i Sugerøret. 
Paa Oversiden af Hoveddelens bageste Trediedeel fæster 
sig flere Muskler, baade særdeles svære, fig. 1 h, og 
langt finere, fig. 1 1; disse Muskler, som gaae til Under- 
siden af Hovedets Overflade, bringe den Pumpning i 
Stand, som fører Vartdvrets Blod over i Lusens For- 
dojelseskanal. og som allerede kjendtes og blev beskrevet 
af Swamnmerdamm. — Epipharynx' bageste Deel, fig. 1 
b, dannes af et muskulost, kileformigt Legeme, fra hvis 
Bagside svære Muskler udgaae til Hovedets Overflade, 
fige. 1 l og 3 eef. 

Paa fig. 3 har jeg fremstillet Epipharynx' Museulatur, 
ialfald dennes vigtigste Deel, forsaavidt som den tjener 
til at fore Epipharynx frem og tilbage. 

Med Hensyn til Tvdningen af Epipharynx og dennes 
forskjellige Dele, har Sehiódte maaskee Ret, naar han 
betragter de af Erichson-Simon fremstillede fireleddede 
Palper som fremkomne ved et Fejlsyn eller Mistydning 
af Chitinkrogene, om det end er næsten uforstaaeligt, 
hvorledes de nævnte Forfattere have kunnet faae Palper 

ud af dem (men andet Materiale til denne Phantasi- 
skabniug seer jeg ikke). Derimod har Burmeister, Handb. 
Entom. II. p. 55, og ogsaa Sehiódte sikkert Uret i at tyde 
Epipharvnx som Labium, Underlzebe; thi for det forste 
ligger dette Svælgparti lige under Hovedets Hudskelet, 
paa dettes Overside, ovenover Svalgaabningen eller 
Mundhulen, og dernæst hører Underlgeben til Hovedets 
Metamerer og kan derfor ikke trækkes heelt tilbage i 
Mundhulen og i Hvile ligge heelt indei denne, dannende 
dennes Underside eller Gulv*), men Sehiódte har da 
heller ikke taget hele Mundpartiet ud af Lusens Hoved, 
hvad dog selv hos den mindre Art, Ped. humanus, ingen- 
lunde kan siges at være forbundet med synderlig Vanske- 
lighed -— Landois, Unters. ub. d. auf d. Mensch. schmar. 
Pedic. HI. Abth. Anat. d. Phthirius ing., Zeitsch. wiss. 
Zool. XIV, afbilder Epipharynx, Taf. V. Fig. 2, 11, og 
betegner den som  »eine lüngsgespaltene —Oberlippe 
(Labrum), l. e. p. 4. I Betegnelsen af Epipharynx som 
Oberlppe (Labrum) og ikke Unterlippe (Labium) er 
der et stort Fremskridt ligeoverfor Burmeister og Schiódte, 
inen iøvrigt kan jeg ligesaa lidt antage, at Labrum som 
Labium kan trækkes ind i Hovedet og danne Mundhulens 
Loft. lovrigt gaaer hverken Landois, Schiódte eller Bur- 
meister, for ikke at tale om Erichson-Sinon, nærmere 
ind paa Bygningen af Epipharynx. V. Graber har i 
Zeitschr, f. wiss. Zoolog. XXII givet en Fremstilling af 
Mundens Bygning hos Phthirius iuguinalis, og indleder 
sin Undersogelse med de Ord, l. e. p. 188: »An den 
Mundtheilen des Phthirius unterscheide ich eine Ober- 
lippe, eine Unterlippe (Rüssel) und eine móglicher- 


*) Det er en anden Sag, at Underlzeben med en Proces kan gaae 
langt tilbage i Hovedet under Svælget, saaledes som narv. For- 
fatter tidligere har viist er Tilfældet med Stenernes og mange 
Fluers Underlæbe. 

weise aus der Versehmelzung der Mandiblen und 
Maxillen hervorgegangenes Saugrohr, das aus dem 
Rüssel hervorgestossen werden kann.« Men hverken i 
Tydning eller i Opfattelsen af selve Bygningsforholdene 
kan jeg samstemme med Graber, om jeg end maa er- 
kjende, at hans Fremstilling staaer langt over alle de 
foregaaende Forfatteres. Hans Tegninger, Taf. XI fig. 
l og 2, ere ikke tydelige og oplysende, hvad man jo 
heller ikke kan vente, ialtfald af fig. 2, som angives at 
fremstille Hovedet »im stark gequetsehten Zustand.« 
Piaget afbilder under Navn af »sugoir« forskjellige Ting, 
nemlig paa Hovedværkets (Les Pédieulines) Pl. LIL fig. 
8 c. den fremskudte Hovedende af Hypopharynx, med 
9 Børster eller Spidser fortil, og paa Tillægets Pl. XVII. 
fig. 11 su. Epipharynx og paa samme Pl. fig. 12 su. Hy- 
popharynx, de to sidste Organer seete gjennemskinnende; 
dog ere alle disse Figurer altfor smaa og utydelige. 
Under og bag Epipharvnx ligger Hypopharynx med 
Sugerorets underste Halvdeel, den saakaldte »5Snabel« 
eller »SvlI« (Burmeisters Pfriem), strækkende sig i Hvile 
fra Epipharynx' Forrand til Hovedets Bagrand, Tavl. I. 
fig. 4 og 1e. Dens nederste og bageste Deel bestaaer af 
en temmelig bred, langstrakt Chitinramme, fig. 4 a, hvis 
Forrand og Siderandes forreste Deel træder tydeligt frem 
som stærkere chitiniseret og morkere farvet; fortil gaaer 
Chitinrammen over i eller fortsættes af en klar Hinde, 
fig. 4 b og 1 d, som fortil danner Svaelgets eller Mund- 
hulens Underside. Over Chitinrammen og udgaaende 
fra deunes Bagrand ligger Snabelen som atter bestaar af 
to ovenpaa hinanden liggende, flade, naaleformede Blade. 
Længden af Snabelen er 1 Forhold til Chitinrammens 
Længde som 8:5, hvorfor ogsaa i Hvile de tre O!tendedele 
af Snabelen stikker frem foran Chitinrammens l'orrand 
Af Snabelens 2 Blade er det nederste, fig. 4, 6 og 1 e. 
det bredeste og stiveste; det er det, som giver Snabelen 

Styrke til at trænge ned i Værtdyrets blodførende Væv. 
Samme Blad er svagt hvælvet nedefter, og begynder ved 
Chitinrammens Bagrand med et Par tynde, buede Grene, 
fig. 4. d d; disse Grene støde forefter snart sammen til 
en fælles, tydeligt chitiniseret Midtliste, medens Bladets 
Siderande i Oversiden støttes af et Par svagere Chitin- 
lister. Den mellemste Chitinliste udvider sig i Enden 
til en dybt indbugtet Trekant med fremspringende For- 
hjorner, Tavl. I. fig. 5 a, medens Siderandenes Lister, som 
fortil løbe sammen, hver for siger fremtrukketi en afrundet 
Spids, fig. 5 b b. Fra Bladets Rodgrene gaa lange Muskler, 
fig. 4 gg, hen til Chitinrammens Forrand, og ved Hjælp 
af disse Muskler fores hele Snabelen ud af Hovedet, 
efter forst ved Hjælp af Epipharynx' m. protractores, 
fig 3 e e, at være bragt ud i Hovedets forlængede Tryne 
med dens Krogkrans eller Krogrækker i Enden. De fire 
vel bekjendte »Flige« i Bladets Forende, som vi nyligt 
have omtalt som fremkomne ved Chitinlisternes krog- 
formede Fremspring, tjene sandsynligviis til at dirigere 
det øverste Blad eller overhovedet holde Snabelens 2 
Blade sammen. Om nogen Betydning som Sandseorgan, 
saaledes som Schiddte vil, kan der næppe være Tale. 
Snabelens andet og øverste Blad, eller Spytteroret, som 
jeg tyder det, er ligesaa langt som det underste. men 
noget smallere, svagere chitiniseret, i det hele taget mere 
boieligt. Ligesom det nederste Blad begynder det med 
et Par brede Rodgrene, fig. 4. f f, som ligge omsluttede 
af hint Blads Rodgrene, og som fortsætte sig fremefter i 
Bladet som et Par meget svagt chitiniserede Lister; men 
foruden disse to Rodgrene findes der i Midten en uparret, 
smal, stærkere fremtrædende Chiünliste eller Halvror, 
Tavl. I, fig. 6 a. Dette Halvror danner tilligemed Bladet 
Udforselsroret for Brystspyttekjertlerne, altsaa Spytte- 
roret, og er som oftest noie forbundet med Bladet til 
et sluttet Bor; men undertiden finder man det losrevet 

(formedelst anvendt Vold?), og det træder da frem som 
eget Organ, fig. 6 a. 

Hvad nu Brugen af Snabelen angaaer, da mener jeg 
for det forste, at denne ikke er selve Sugeroret; thi de 
to Blade, som sammensætte den, ere for flade og passe 
for daarligt sammen, til at de kunne bringe et sluttet Ror 
tilveje; hertil kommer ogsaa, at de med deres Rodender 
ligge for tæt sammen, og at Pumpevarket 1 Epipharynx, 
som vi for have omtalt, ikke kan komme til at virke 
paa en Blodstrom, som skulde lobe mellem Snabelens 
to Blade, adskilt fra Pumperummet ved det overste blad 
Det egentlige Pumperor dannes derimod af Epipharynx 
rendeformige Underside, som nedadtil lukkes til et sluttet 
Rør ved den bageste Del af Snabelen. Betydningen af 
den forreste Del af Snabelen er da kun at bringe Spytte- 
roret saa langt frem som muligt; om Pumperoret er lidt 
kortere eller længere har Intet at sige, naar det blot 
med sin Spids kan naae ned i Værtdyrets blodopfyldte 
Vav, hvorimod det er af stor Vigtighed, at Lusens Spyt 
eller Gift kommer let og tilstrækkeligt i Forbindelse med 
Blodet. 

For yderligere at bekræfte Rigtigheden af min Op- 
fattelse af Hypopharynx og Snabelen, skal jeg kortelig 
fremstille og kritisere de forskjellige Theorier, som ere 
fremsatte om disse Organer. Schwammerdamm antog, 
at Snabelen var en hul, i Spidsen gjennemboret Braad 
(angel — i den latinske Oversættelse aculeus). Nitzsch 
siger om Snabelen: »Rostellum rectum tenuissimum (an 
ex setis quatuor conniventibus eonflatum?) basi vagina- 
ium« ete., Fam. Gatt. Thierins. p. 304. I Modsætning 
til Swammerdamm, for hvem Snabelen var et usammen- 
sat Legeme, har Nitzsch altsaa seet, at den bestod af 
flere Stykker, og hans ubestemte Yttringer om de 4 
Børster gaae ligesom igjen hos folgende Forfattere som 
Burmeister og Sehiódte, som vistnok med saameget 

større Glæde gik ind paa dem, som de passede saa for- 
trinligt til. de andre Insekters parrede Mundlemmer. 
Firetallet af Børster (seta) fik Nitzsch vel frem paa den 
Maade, at han til de 3 Chitinlister i Snabelens underste 
Blad lagde Spytterorets underste Halvkanal. lovrigt har 
Nitzsch sandsynligviis været paa Vej til en klarere Ind- 
sigt i Snabelens Bygning; idetmindste citerer Burmeister 
Linn. entomol. H. p. 576, en haandskreven Notits, hvori 
Nitzsch skriver, at han hos Harens Lus, Pedie. lyrio- 
cephalus, blandt andet saae Snabelen med 2 Spidser: 
»[eh sah diese lange Spitze bei der ersten Beobachtung 
Zweispitzig, aber bei einem anderen Exemplar« etc. 
Jeg antager nemlig, at det som Nitzsch her har seet og 
sigter til er Snabelens Spaltning i dens 2 Blade. Bur- 
meister gjentager og udvider lidt Nitzsch' Beskrivelse af 
Lusens Munddele i Fam. Gatt. Thierins, idet han i Handb. 
Entomol. Il. p. 56 siger: »Aus ihm tritt der Schnabel 
hervor, bestehend aus einer. . . Scheide (der Unter- 
lippe), in welcher eine viel feiner hervorstreckbare Röhre 
liegt, die aller Wahrscheinliehkeit nach aus vier Dorsten, 
wie bei den übrigen Schnabelkerfen, zusammengesetzt 
ist.« Denne Opfattelse gjengiver han i Gen. Insect. 
under Pediculus saaledes: »Continet hace vaginæ tubulum 
corneum, facile a setis quatuor confectum«; men i sin 
sidste Afhandling om Lusene i Linn. entomol. II. p. 580 
specificerer og berigtiger han sin ældre Opfattelse, og 
nu hedder det, at Sugeroret der Píriem). »besteht aus 
zwei in einander steckenden Röhrchen, von welchen 
das äussere entschieden aus zwei zeitlichen Hälften 
oder Halbróhren, einem linken und einem rechten 
gebildet wird.« Af storste Betydning eller som staaende 
meest i Modstrid med min Opfattelse, er det, at Snabelen 
siges at bestaae af sidestillede Halvdele, en hojre og en 
venstre, medens jeg har fundet, at dens 2 Blade ligge 
ovenpaa hinanden. Havde Burmeister Ret, da vilde det 

i visse Maader falde naturligt at betragte de to Halvdele 
som Lemmer horende til samme Par Munddele. og lade 
Blodstrommen passere mellem dem, om det end i andre 
Henseender vilde være urimeligt, at Mundlemmer kunde 
rive sig løs fra deres Udspring, fra den Metamer, som 
de hore til som Exponenter. Sehiódtes Opfattelse slutter 
sig nærmest til Durmeisters, idet han ogsaa lader Snabe- 
len (hans Sugeror) bestaae af 2 lukkede Rør, om hvilke 
det, l. e. p. 65, hedder: »Naar Modhagerne have taget 
fat, udskydes det første Borstepar eller de omdannede 
Mandibler, som i deres vdre Deel ere forbundne med en 
Hinde til et lukket Ror; af dette udskvdes atter det 
andet Borstepar eller Maxillerne, der paa samme Maade 
ere dannede som et Ror, der i Spidsen ender med fire 
smaa Flige.« Jeg har allerede i Begyndelsen af den 
anatomiske Deel af denne lille Afhandling udtalt mig mod 
Muligheden af en saadan HRordannelse, og skal derfor 
ikke gjentage det her. Iøvrigt har baade Burmeister 
(i Linn. entomol.) og Sehiódte givet en Afbildning af 
Lusenes Munddele, men medens Burmeisters maa be 
tragtes som et betydeligt Fremskridt og som en god, 
omend langtfra tilfredsstillende Fremstilling, er Schiódtes 
aldeles forfejlet. 

Erichson Simon staaer med Hensyn til Snabelen paa 
Swammerdamms gamle Standpunkt eller glemme den 
næsten af Kjærlighed til de af dem opstillede falske, 
ydre Kindbakker og fireleddede Palper. Landois, som 
dog allerede 1 Zeitsehr. f. wiss. Zool. XIV forkaster 
Palperne og i samme Tidsskrift NV. B. tillige Kind- 
bakkerne, omtaler ogsaa kun meget lidt Snabelen, saa 
vi kunne lade disse Forfattere her ude af Omtale. 

Vi ville nu see, hvilken Indflydelse den af mig her 
forfægtede Opfattelse af Lusenes Mundbygning maa faae 
paa disse Dyrs systematiske Stilling. 

Efterat den af Latreille saa uheldigt dannede Orden, 

Parasita, som sammenstillede to saa vidt forskjellige Former 
som Lusene (Pediculini) og Pelsaederne (RHicini — Mallo- 
phaga) endelig langt om længe var opløst, og efterat 
Erichsons (og Simons) uheldige Forsog paa videnskabe- 
ligt at begrunde denne Sammenstilling ogsaa var mis- 
lykkedes, blev det navnlig efter Nitzschs og Burmeisters 
Undersogelser almindeligt at henregne Lusene til Tæger- 
nes, Hhynchoternes, Orden. I Udsigt over Grønlands 
Land. Ferskvands- og Strandbreds-Arthropoder (Nat. 
Bidr. t. Beskr. Gronland, Till. til Rinks Gronland 1857) 
opforer Schiódte vel Lusene som en egen Orden (?) 
Siphuneulata, lig Hhynehota, Mallophaga, Thysanoura 
O0. S. V., men i sin reent systematiske Afhandling, »Nogle |, 
nye Hovedsstninger af Rhynchoternes Morphologi og 
Svstematik«, Nat. Tidsskr. 3. R. 6. B. (1869) p. 249, be- 
stemmer han deres systematiske Stilling nærmere saa- 
ledes: »De paa varmblodige Dyr snyltende Rhynchoter 
med Krængesnabel ere Pagiopoder, men maae ifølge deres 
hele Bygning holdes for sig selv som en med Homoptera 
og Heteroptera ligestillet Afdeling, »Siphunculata (Latr.)«, 
efterat han allerede i »Phthiriasis og Mundens Bygning 
hos Pediculus,« samme Tidsskr. 3. B. (1864) p. 64, har 
udtrykt sig saaledes: »Lusene opfattes vistnok ogsaa 
rettest som Tæger, hæmmede i Bygning og nedstemte 
i Livsyttringer efter Snyltelivets Medfor.« I begge de 
to sidstnævnte Afhandlinger indordner altsaa Scehiódte 
Lusene i Tægernes eller Rhynchoternes Orden. Saa- 
ledes har ogsaa Brauer i sine »Systematisch-zoologische 
Studien- 2. Die unvermittelten Reihen in der Classe der 
Insecten«, Wien Sitzungsber. XCl. B. (1885) ligefrem 
henfort Lusen til sin ottende Orden, Rhynchota, uagtet 
han ellers ikke er bange for meget smaa Ordner, (han 
har saaledes en Orden for Lopperne, Siphonaptera, og 
en anden for Scorpionshalerne, Panorpate). Dog ogsaa 
denne Sammenstilling anseer jeg for meget uheldig, hvad 

jeg nu skal soge at gjore indlysende for Munddelenes 
Vedkommende. 

Det eharaeteristiske for Tægernes Mund er +!) Til- 
stedevserelse af en ydre Snabel, ?) Bortfalden af In- 
sekternes ordinære Mundlemmer og disses Erstatning 
ved 2 Par Børster og ?) Mangel af Hypopharynx og 
Spytteror. I Modsztning hertil er det characteristiske 
for Lusenes Mund ") Mangel af al ydre Snabel, ?) Mangel 
saavel af ordinzere Mundlemmer som af de 2 Par Borster 
og 3) meget stærk Udvikling af Hypopharynx og Spytte- 
ror. Tilstedeværelse eller Mangel af en saa væsentlig 
Del som den ydre Snabel har naturligviis den storste 
systematiske Betydning, hvad enten man nu efter den 
almindelige Opfattelse betragter Tægernes Snabel som 
dannet af Underlæben (9: efter den almindelige Opfattelse 
tredie Par Munddele) eller man med mig, under Hensyn 
til, at den utvivlsomt svarer til Odonaternes »Maske«, 
foretrækker at betragte den som Hovedets fjerde Meta- 
mer. (Den virkelige Underlæbe betragter jeg iøvrigt 
som Hovedets første Metamer). Med Hensyn til Post 
2 ved Tægerne: de ordinære Mundlemmers Bortfalden, 
skal jeg kun bemærke, at jeg umuligt kan betragte de 
erstattende 2 Par, i Hovedet dybt indsænkede Børster 
som ægte Mundlemmer, hvis Hovedcharacter jo er, at 
det er tilleddede, ydre Exponenter til en Metamer. 
Ogsaa fra Udviklingshistorien kan man maaskee hente 
Beviser mod Tydningen som Mundlemmer; thi selv om 
Metscehnikoffs gamle Forklaring, om at Tægernes op- 
rindeligt anlagte Mundlemmer i Udviklingens Løb skulde 
være gaaede til Grunde, ikke skulde kunne hævdes lige- 
overfor Witlaczils senere Undersøgelser, saa er der dog 
i de seneste Dage fremkommet Udtalelser om Udviklingen 
af disse Børster, som ikke vel kunne forenes med den 
ordinære Udvikling af Mundlemmer eller overhovedet af 
Lemmer. Jeg sigter her til en lille Opsats af Dreyfus, 

»Zum Kapitel der Håutungen«, Zool. Anzeig. XIV. Jahrg. 
p. 61—62, hvori han siger, at de gamle Borster. »Saug- 
borsten«, ved Phylloxerernes Hudskiftninger reent bort- 
kastes,ogatnyedannesved Siden afde gamle. Det kunde 
synes lidet forstandigt af mig, at jeg her, hvor jeg ønsker 
at fremhæve  Forskjellighederne mellem  Lusene og 
Tægerne, atter svækker den store Modszetning. som der 
vilde være, hvis Taegerne besad virkelige, om end borste- 
formigt omdannede Mundlemmer; dog Forskjellen bliver 
altid stor nok, og Tægernes 2 Par, indbyrdes af hin- 
anden frie Børster kunne aldrig morphologisk sammen- 
stilles med de 3 Lister, som gjennemløbe som Fortyk- 
ninger Hypopharynx nederste Blad, plus Spytterorets 
chitiniserede Halvkanal, som gjennemløber Hypopharynx 
øverste Blad i Midtlinien. 

Skulde jeg korteligt characterisere Lusenes Mund- 
bygning, vilde jeg nærmest ligne den med Fluernes, idet 
dog hos Lusene alle ydre Mundlemmer, og saaledes 
ogsaa Underlæhen, ere bortfaldne. 

Jeg maa antage, at det navnlig er den formodede 
Overeensstemmelse i Mundbygningen, som hidtil har holdt 
Lusene sammen med Tægerne, men naar denne falder 
bort, og naar der tillige tages tilbørligt Hensyn til 
Lusens øvrige væsentlige Forskjelligheder i Legemsbyg- 
ning lige overfor Tægerne og de øvrige Insekter, tvivler 
jeg ikke paa, at man efter kortere eller længere Tid 
vil komme til at betragte Lusene som en egen, selv- 
stændig Orden, for hvilken da ogsaa Latreilles for disse 
Dyr engang valgte Navn, Siphunculata, med Rette bør 
gjenoptages. 

At stille Pediculina og Mallophaga sammen, fore- 
kommer mig, som allerede før omtalt, som aldeles 
umotiveret, kun støttende sig paa biologiske Grunde — 
man kan ligesaa gjerne stille Hvalerne og Fiskene sammen 
— og jeg troer derfor her at kunne lade de sidstnævnte 
Insekter ude af Betragtning. 

Tavleforklaring. 


Tab I 


Hæmatopinus urius N. 


Svælget, seet fra Siden. den overste og nederste Deel noget 
spærrede. 

Epipharynx' Hoveddeel. 

Sammes bageste Deel. 

Hypopharynx' Chitinramme. 

Samme Chitinrammes hudagtige Forlængelse forefter (Mund- 
hulens Gulv.. 

Hypopharynx' nederste Blad. 

Hypopharynx' overste Blad Spytterøret.. 

Epipharynx' fremskydende Muskler. 

Epipharyunx' Pumpemuskler. 

Epipharynx' tilbagetrekkende Sidemuskler. 
Epipharynx' tilbagetraekkende Hovedmuskler. 
Chitinrammens fremskydende Muskler. 

Den forreste Deel af Hovedets Oversides Hudskelet. 
Forenden af Epipharynx. stærkere forstørret. 
Chitinkrogene. 

Senen til samme Chitinkroges tilbagetrzekkende Muskel. 
En Deel af Epipharynx' Hoveddeel. 

Enden af Hypopharynx' nederste Blad Snabelen). 
Epipharynx, seet fra oven. 

Epipharynx' Hoveddeel. 

Epipharynx' bageste Deel. 

Epipharynx' fremskydende Muskler. 

Epipharynx' ülbagetrekkende Sidemuskler. 
Epipharynx' tilbagetrekkende Hovedmuskler. 
Hypopharynx' seet fra oven. 

Hypopharynx' Chitinramme. 

Samme Chitinrammes hudagtige Forlængelse forefter. 
Hypopharynx' nederste Blad. 

samme Blads bageste Rodender. 

Hypopharynux' øverste Blad (Spytteroret). 

samme Blads bageste Rodender. 

Chitinrammens fremskydende Muskler. 

Spidsen af Hypopharynx' nederste Blad. seet noget paaskraa. 

Midterste Chitinliste med dens Udvidelse (»Fligene«). 

Side Chitinlisterne med deres Spidser (»Fligene«). 

Bageste Deel af Hypopharynx' overste Blad. 

Samme Blads chitiniserede Halvkanal, løsrevet fra det 
øvrige Blad. 

Repetitio brevis. 

Pediculus humanus L. perverse in duas distinctas species, 
nempe Ped. capitis et vestimenti Leach, fissus est, quum his no- 
minibus solummodo varietates unius spcciei significari possint. 
Ceterim Pediculi stipites diversos humanos infestantes etiam solum- 
modo varietates hujus speciei, nempe Ped. humani, putentur. 

Pediculina tum a Hhynchotis quum a Mallophagis toto ccelo 
diversa ordinem distinctum, Siphunculata, formant. 

Siphunculata trophis externis, mandibulas maxillas labiumque 
insectorum referentibus, omnino carent. 

Trophi solummodo interni, plus vel minus protractiles, ex 
Epipharynge et Hypopharynge constant. 

Hypopharynx iterum ex duabus lamellis, valde porrectis, altera 
superiore tubulum salivalem includente, constat. 


Rhvnchotorum duo paria setarum, rostro inclusarum, nec 
mandibulas maxillasque insectorum ceterorum nec lamellas duas 
hypopharyngis Siphunculatorum referunt. 

(Rhynchota, ut inter homines doctos constat, hypopharynge 
omnino carent.) 





Explicatio figurarum. 
Tab. I. 
Hæmatopinus urius N. 


Fig. l. Pharynx, a latere exhibita, parte inferiore a parte superiore 
aliquantum abducta. 
a. Epipharyngis pars princeps. 
b. Ejusdem pars posterior. 
c. Hypopharyngis regula chitinea. 


Fig. 

Ejusdem regule pars anterior membranacea. 
Hypopharyngis lamella inferior. 

Hvpopharyngis lamella superior (tubulus salivalis). 
Epipharyngis musculus protractor. 

Epipharyngis antliam musculi moventes. 
Epipharyngis musculus lateralis retractor. 
Epipharyngis musculi principes retractores. 

hRegule hypopharyngis musculus protractor. 
Epipharyngis particnla anterior, magis aucta. 

Hami chitinel. 

Eorundem hamorum musculi retractoris tendo. 
Particula partis principis Epipharyngis. 

Lamelle hypopharyngis inferioris apex. 
Epipharynx, prona. 

Epipharyngis pars princeps. 

Epipharyngis pars posterior. 

Epipharyngis musculi protractores. 

Epipharyngis musculi laterales retractores. 
Epipharyngis musculi principes retractores. 
Hypopharynx, prona. 

Hypopharyngis regula chitinea. 

Ejusdem regulae pars anterior mebranacea. 
Hypopharyngis lamella inferior. 

Ejusdem lamelle particule basales. 

Hypopharyngis lamella superior (tubulus salivalis). 
Ejusdem lamelle particule basales. 

iegule chitinee musculi protractores. 
Hypopharyngis lamelle inferioris apex. oblique exhibitus. 
Stylus chitineus fulciens medius cum apice dilatato, pro- 
funde sinuato. 

Styli chitinei fulcientes laterales, ante coaliti, dilatati, pro- 
funde sinuati. , 

Hypopharyngis lamellz superioris particula postica. 
Lamelle ejusdem canalis media, a lamella divulsa. 

